** Ονοματικοί προσδιορισμοί**

**Ονοματικοί ομοιόπτωτοι προσδιορισμοί**

 **Παράθεση**

• Είναι ένα ουσιαστικό ή ουσιαστικοποιημένη λέξη που τίθεται ως ομοιόπτωτος προσδιορισμός ενός άλλου ουσιαστικού. Π.χ. Λύσανδρος ὁ ναύαρχος ἐπολιόρκει τὰς Ἀθήνας.

• Του προσθέτει ένα κύριο και γνωστό γνώρισμα ή απλώς το χαρακτηρίζει

• όταν δίνεται στο ουσιαστικό που προσδιορίζεται ένα κύριο και γνωστό γνώρισμα στην παράθεση πηγαίνουμε **από μερικές σε γενικές έννοιες**. Π.χ. Ὁ Σωκράτης, ὁ γλύπτης, καθεύδει.

• η παράθεση μπορεί να αναλυθεί σε αναφορική πρόταση (ο οποίος, που)

• παράθεση , εκτός από ουσιαστικά δέχονται και οι αντωνυμίες (κυρίως προσωπικές και δεικτικές) αλλά και άλλα μέρη του λόγου ή και μια ολόκληρη πρόταση. Ἡμεῖς, οἱ Ἕλληνες.

Τούτους, τοὺς πρέσβεις.

• ως παράθεση ενός ουσιαστικού μπορούν να τεθούν και περισσότερα του ενός ουσιαστικά (Ἀλέξανδρος, ὁ Φιλίππου, Μακεδών)

• η παράθεση που προσδιορίζει μια ολόκληρη πρόταση κανονικά προτάσσεται και γι’ αυτό λέγεται προεξαγγελτική παράθεση (συνήθως χρησιμοποιούνται οι φράσεις: τό λεγόμενον, τό μέγιστον, τό δεινότατον, τοὐναντίον κ.τ.λ., ουδέτερα ουσιαστικοποιημένων μετοχών, επιθέτων και φράσεων, αναφορική πρόταση που εισάγεται με το ὁ)

π.χ. Ὁ Ἀρμένιος ἐξεπλάγη, καὶ τὸ μέγιστον, ἐφοβεῖτο ὅτι ἔμελλεν ὀφθήσεσθαι

(= Ο Αρμένιος τα έχασε, και το σπουδαιότερο απ' όλα, φοβόταν γιατί επρόκειτο να τον δουν.)

 **Επεξήγηση**

• όταν επεξηγεί, διασαφηνίζει την έννοια του ουσιαστικού που προσδιορίζει, η οποία είναι γενική και αόριστη και πηγαίνουμε **από γενικές σε ειδικές έννοιες**.

• μεταφράζεται με το «δηλαδή». Π.χ. Ὁ βασιλεύς, ὁ Ἀλέξανδρος, ἐπολιόρκει τὴν πόλιν, τὴν Τῦρον.

• ως επεξήγηση μπορεί να χρησιμοποιηθεί όχι μόνο ουσιαστικό αλλά και άλλη λέξη ή και ολόκληρη πρόταση

• επεξήγηση, εκτός από ουσιαστικά δέχονται και οι αντωνυμίες.

Π.χ. Περικλῆς τούτων ἐγένετο μαθητής, Ἀναξαγόρου καὶ Δάμωνος. (= Ο Περικλής υπήρξε μαθητής αυτών, του Αναξαγόρα και του Δάμωνα)

 **Επιθετικός προσδιορισμός**

• λέγεται το επίθετο που προσδιορίζει ένα ουσιαστικό και φανερώνει μια μόνιμη ιδιότητά του

• συμφωνεί με το ουσιαστικό που προσδιορίζει στο γένος, στον αριθμό και στην πτώση.

Π.χ. Τὴν δὲ ἑλληνικὴν δύναμιν ἤθροιζεν.

• ως επιθετικοί προσδιορισμοί εκτός από τα επίθετα χρησιμοποιούνται: αντωνυμίες, αριθμητικά, μετοχές, ουσιαστικά που δηλώνουν ηλικία, επάγγελμα, εθνικότητα, κύρια ονόματα γεωγραφικών όρων του ίδιου γένους και αριθμού που προτάσσονται με το άρθρο. π.χ. Ἡ Ἀχερουσία λίμνη. Ἄνδρες Ἀθηναῖοι. Ἡ ζημία ἦν χίλιαι μναῖ. Οἱ χειροτονούμενοι στρατηγοὶ δέκα ἦσαν. Ὁ τοῦ βασιλέως θρόνος

 **Κατηγορηματικός προσδιορισμός**

• εκφέρεται με επίθετο ή μετοχή και αποδίδει στο ουσιαστικό που προσδιορίζει μια παροδική ιδιότητα.

Π.χ. Κατέλαβον τὴν πόλιν ἐρήμην.

• ως κατηγορηματικοί προσδιορισμοί χρησιμοποιούνται συνήθως τα επίθετα: **ἄκρος, μέσος, ἔσχατος, πᾶς, ἅπας, ὅλος, μόνος, αὐτός, ἕκαστος** (με άρθρο τα παραπάνω επίθετα χρησιμοποιούνται ως επιθετικοί προσδιορισμοί και έχουν άλλη σημασία).

Π.χ. Πάντες οἱ πολῖται μετεῖχον τῆς ἑορτῆς.

**Ονοματικοί ετερόπτωτοι προσδιορισμοί : Πλάγιες πτώσεις**

 **Γενική**

• προσδιορίζει ουσιαστικά κι επίθετα και είναι: **κτητική, του δημιουργού, διαιρετική, της ύλης, του περιεχομένου, της ιδιότητας, της αξίας, της αιτίας, συγκριτική, υποκειμενική, αντικειμενική**

|  |  |
| --- | --- |
| Κτητική: ἡ οἰκία τοῦ Δημοσθένους, τό πινάκιον τοῦ μαθητοῦ  Του δημιουργού: τά ἕπη τοῦ Ὁμήρου  Διαιρετική: ἑξήκοντα τῶν νεῶν.  Της ύλης: νόμισμα ἀργύρου.  Του περιεχομένου: ἡ στρατιά τῶν Ἑλλήνων.  της ιδιότητας: παῖς τριῶν ἐτῶν  της αξίας: οἰκία ἑνός ταλάντου ἀξία  Της αιτίας: μεγάλων ἀδικημάτων ὀργή.  Συγκριτική: ὁ Ὄλυμπος ὑψηλότερος τῆς Ὄσσας ἐστίν.  Υποκειμενική: ἡ νίκη τῶν Ἑλλήνων |  |

Αντικειμενική: ὁ φόβος τῶν Εἱλώτων.

 **Δοτική**

• προσδιορίζει κυρίως επίθετα (σπάνια ουσιαστικά) που σημαίνουν: ωφέλεια, βλάβη, φιλία, έχθρα, υποταγή, ακολουθία, επικοινωνία, ταυτότητα, ομοιότητα, συμφωνία, διαφωνία κ.τ.λ. Ονομάζεται **αντικειμενική**.

Δοτική Αντικειμενική: ὠφέλιμος τῇ πατρίδι.

• κοντά σε επίθετα ή ουσιαστικά σημαίνει πολλές φορές αναφορά: **δοτική της αναφοράς**

Συγγενεῖς ἐστέ φύσει οὐ νόμῳ. ·

 **Αιτιατική**

• δεν είναι πολύ συχνή

• σημαίνει κυρίως την αναφορά

• μεταφράζεται: ως προς, στο…, σχετικά με, όσον αφορά…

**Της αναφοράς**: τυφλός τά τ’ ὦτα τόν τε νοῦν τά τ’ ὄμματα εἶ.

Τεῖχος οἰκοδομοῦσιν τό μέν εὖρος πεντήκοντα ποδῶν, τό δέ ὕψος ἑκατόν.

Συνήθεις αιτιατικές είναι αυτές που δείχνουν το εύρος, το ύψος, το πλήθος, το όνομα, το μήκος, το βάθος, το μέγεθος.

** Επιρρηματικοί προσδιορισμοί**

**Επιρρηματικοί προσδιορισμοί** : προσδιορίζουν ρήματα, απαρέμφατα ή μετοχές

 **Επιρρήματα** που δηλώνουν:

τόπο (στάση, κίνηση σε τόπο, κίνηση από τόπο, κίνηση διαμέσου τόπου): ὅπου, πανταχοῦ, θύρασι, αὐτοῦ κ.ἄ.

χρόνο: ὕστερον, παραχρῆμα, οὐκέτι κ.ἄ.

ποσό: σφόδρα, μάλα, παντελῶς κ.ἄ.

τρόπο: εὐγενῶς, σαφῶς, καλῶς κ.ἄ.

π.χ. Κατέβην χθές εἰς Πειραιᾶ.

 **εμπρόθετοι προσδιορισμοί**

Η πρόθεση είναι άκλιτη λέξη που συνήθως μπαίνει μπροστά από κλιτές λέξεις για να δηλώσει μαζί με αυτές επιρρηματικές σχέσεις.

Απὸ τὶς προθέσεις:

1. λέγονται **κύριες προθέσεις** ὅσες χρησιμοποιοῦνται καὶ στὴ σύνταξη ἐμπρὸς ἀπὸ τὶς πλάγιες πτώσεις τῶν πτωτικῶν (π.χ. ἐν τῇ πόλει, σὺν αὐτῷ) καὶ σὲ σύνθεση μὲ ἄλλες λέξεις (π.χ. ἔντιμος, συντυγχάνω)΄ αὐτὲς εἶναι 18, οἱ 6 μονοσύλλαβες καὶ οἱ 12 δισύλλαβες: εἰς, ἐν, ἐκ ἤ ἐξ, πρό, πρός, σύν΄ ἀνά, διά, κατά, μετά, παρά - ἀμφί, ἀντί, ἐπί, περί - ἀπό, ὑπό - ὑπέρ

2. λέγονται **καταχρηστικὲς προθέσεις** ὅσες χρησιμοποιοῦνται μόνο στὴ σύνταξη ἐμπρὸς ἀπὸ τὶς πλάγιες πτώσεις τῶν πτωτικῶν. Αὐτὲς εἶναι οἱ ἀκόλουθες ἐννιά:

α) μὲ γενική: ἄχρι, μέχρι, ἄνευ, χωρίς, πλήν, ἕνεκα ἤ ἕνεκεν β) μὲ αἰτιατική: ὡς, νή, μά.

Η πρόθεση μαζί με ουσιαστικό (ή άλλη ουσιαστικοποιημένη λέξη, σπάνια επίρρημα) αποτελούν έναν προσδιορισμό που ονομάζεται **εμπρόθετος προσδιορισμός και ισοδυναμεί με επίρρημα**.

π.χ. ἐπί γῆς, σύν θεοῖς, πρός τόν λόφον κ.ἄ.

Δηλώνουν κυρίως:

**Τόπο**, στάση σε τόπο: Πρό τῆς στοᾶς ἀνδριάς ἐστίν.

κίνηση από τόπο, απομάκρυνση: Κῦρος ὡρμᾶτο ἀπὸ Σάρδεων.

κίνηση προς τόπο, κατεύθυνση: Νεανίας τίς πρός τούς διαλεγομένους ἔρχεται. Ἔφευγον ἐπὶ τὸ ὄρος.

**προέλευση, καταγωγή**: Ἀφ’ Ἡρακλέους ἐγένετο. Εἰμί ἐξ Ἀθηνῶν.

**χρόνο**: Μετὰ δὲ ταῦτα Εὔβοια ἀπέστη (= αποστάτησε) ἀπὸ Ἀθηναίων.

**τρόπο, όργανο ή μέσο**: Διὰ λόγου (= με τα λόγια) μανθάνει. Ὁρῶμεν διὰ τῶν ὀφθαλμῶν.

**αιτία**: Διά τοῦτο οὐκ ἤθελον.

**σκοπό**: Τὴν ναῦν ἀπέστειλαν οἱ στρατηγοὶ ἐπὶ χρήματα καὶ ἱππέας.

**αναφορά**: Εἴπωμεν περὶ εἰρήνης. Γυναῖκες πολλαὶ πολλῶν ἀνδρῶν βελτίονες (= καλύτερες) εἰς πολλά.

**συνοδεία**: Ἤλθομεν σύν γυναιξί καί τέκνοις.

**εναντίωση**: Οἱ ἐχθροί τὰς σπονδὰς (τις συνθήκες) παρὰ τοὺς ὅρκους λύουσι.

**υπεράσπιση**: Ὑπέρ πίστεως καί πατρίδος ἐμάχοντο.

 **πλάγιες πτώσεις**

οι πλάγιες πτώσεις (**γενική, δοτική, αιτιατική**) χρησιμοποιούνται συχνά με επιρρηματική σημασία και δηλώνουν κυρίως τόπο, χρόνο, αιτία, αναφορά, ποσό, τρόπο.

π.χ. Λιμῷ ἀπέθανον.

 **επιρρηματικές μετοχές**

μετοχές που δηλώνουν αιτία (αιτιολογική), χρόνο (χρονική), σκοπό (τελική), εναντίωση (εναντιωματική),υπόθεση (υποθετική), τρόπο (τροπική).

π.χ. Ἐλθών εἶπε (Πότε είπε; Αφού ήλθε)

 **επιρρηματικές δευτερεύουσες προτάσεις**

αιτιολογικές, χρονικές, τελικές, εναντιωματικές, υποθετικές, αναφορικές επιρρηματικές, συμπερασματικές.

π.χ. Ἀθηναῖοι ἐνόμιζον λελύσθαι τάς σπονδάς, διότι εἰς χεῖρας ἦλθον.

